ΚΑΝΟΝΙΣΜΟΣ (ΕΚ) αριθ. 821/95 ΤΗΣ ΕΠΙΤΡΟΠΗΣ της 12ης Απριλίου 1995 για το άνοιγμα πρόσθετων ποσοστώσεων κατά την εισαγωγή στην Κοινότητα ορισμένων κλωστοϋφαντουργικών προϊόντων, καταγωγής ορισμένων τρίτων χωρών, οι οποίες συμμετέχουν σε εμπορικές εκθέσεις που έχουν οργανωθεί για το 1995 στην Ευρωπαϊκή Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 3169/94 της Επιτροπής (2), και ιδίως το άρθρο 8,

Εκτιμώντας:

ότι, όταν είναι σκόπιμο, υπό ιδιαίτερες συνθήκες, είναι δυνατόν να ανοιχθούν πρόσθετες ποσοστώσεις πέραν αυτών που αναφέρονται στο παράρτημα V του κανονισμού (ΕΟΚ) αριθ. 3030/93 7 ότι η Επιτροπή έχει λάβει αίτηση για τη χορήγηση πρόσθετων ποσοστώσεων ενόψει των εμπορικών εκθέσεων που θα πραγματοποιηθούν το 1995 7 ότι έχουν ήδη ανοιχθεί πρόσθετες ποσοστώσεις όσον αφορά εμπορικές εκθέσεις προηγούμενων ετών για ορισμένες τρίτες χώρες 7 ότι έχουν ήδη θεσπισθεί για ευρωπαϊκές εμπορικές εκθέσεις πρόσθετες ποσοστώσεις για εισαγωγές κλωστοϋφαντουργικών προϊόντων καταγωγής Λαϊκής Δημοκρατίας της Κίνας και ότι, ως εκ τούτου, είναι σκόπιμο να περιοριστεί το άνοιγμα των πρόσθετων αυτών ποσοστώσεων, για το 1995, σε προϊόντα καταγωγής τρίτων χωρών εκτός της Κίνας 7 ότι η πρόσβαση στις πρόσθετες ποσοστώσεις πρέπει να περιορίζονται σε προϊόντα που έχουν εκτεθεί από τις χώρες εξαγωγής στη σχετική έκθεση και για τις ποσότητες που έχουν συμφωνηθεί στις συμβάσεις πωλήσεων, όπως πιστοποιείται από τις αρμόδιες αρχές του κράτους μέλους όπου πραγματοποιείται η έκθεση 7 ότι, προκειμένου να αποφευχθεί η υπερβολική χρησιμοποίηση των συγκεκριμένων πρόσθετων ποσοστώσεων φαίνεται σκόπιμο να ζητηθεί από το κράτος μέλος στο έδαφος του οποίου πραγματοποιείται η έκθεση, αφενός, να εξασφαλίσει ότι τα συνολικά ποσά που καλύπτονται από θεωρημένες συμβάσεις δεν υπερβαίνουν τα όρια που έχουν τεθεί για τις πρόσθετες αυτές ποσοστώσεις και, αφετέρου, να ενημερώσει την Επιτροπή, μετά τη λήξη της έκθεσης, σχετικά με τις συνολικές ποσότητες που καλύπτονται από τις εν λόγω θεωρημένες συμβάσεις 7 ότι είναι σκόπιμο να εφαρμόζονται κατά την εισαγωγή στην Κοινότητα προϊόντων για τα οποία ανοίχθηκαν οι πρόσθετες ποσοστώσεις, οι διατάξεις του κανονισμού (ΕΟΚ) αριθ. 3030/93 που εφαρμόζονται κατά τις εισαγωγές προϊόντων που υπόκεινται σε ποσοτικά όρια τα οποία παρατίθενται στο παράρτημα V του εν λόγω κανονισμού, με εξαίρεση τις διατάξεις ελαστικότητας 7 ότι οι αιτήσεις για άδειες εισαγωγών θα πρέπει, επιπροσθέτως, να συνοδεύονται από τη σύμβαση που υπεγράφη στη σχετική έκθεση, όπως πιστοποιείται από τις αρμόδιες αρχές των κρατών μελών όπου πραγματοποιείται η έκθεση 7 ότι, προκειμένου να εξασφαλιστεί η ομαλή διαχείριση των πρόσθετων ποσοστώσεων, η διάρκεια ισχύος των αδειών εισαγωγής δεν θα πρέπει να υπερβαίνει τους δώδεκα μήνες από τη λήξη της έκθεσης 7 ότι, προκειμένου να αποφευχθεί τυχόν καταστρατήγηση, η έκδοση αδειών εισαγωγής πρέπει να καλύπτει μόνο προϊόντα που φορτώνονται στην προμηθεύτρια χώρα καταγωγής τους όχι νωρίτερα από 30 ημέρες μετά τη λήξη της σχετικής έκθεσης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Επιπλέον των ποσοτικών ορίων κατά την εισαγωγή που θεσπίζει ο κανονισμός (ΕΟΚ) αριθ. 3030/93, ανοίγονται πρόσθετες ποσοστώσεις, όπως εκτίθενται στο παράρτημα, όσον αφορά τις εμπορικές εκθέσεις που θα πραγματοποιηθούν το 1995 στην Ευρωπαϊκή Κοινότητα.

Άρθρο 2

1. Η πρόσβαση στις πρόσθετες ποσοστώσεις που αναφέροναι στο άρθρο 1 περιορίζεται σε προϊόντα τα οποία έχουν εκτεθεί από τις χώρες εξαγωγής στην έκθεση και για τις ποσότητες που έχουν συμφωνηθεί στη σύμβαση πώλησης που έχει υπογραφεί στη σχετική έκθεση, όπως βεβαιώνεται από τις αρμόδιες αρχές των κρατών μελών όπου πραγματοποιείται η έκθεση.

2. Οι αρμόδιες αρχές του κράτους μέλους στο έδαφος του οποίου πραγματοποιείται η έκθεση εξασφαλίζουν ότι τα συνολικά ποσά που καλύπτονται από τις θεωρημένες συμβάσεις δεν υπερβαίνουν τα όρια που καθορίζονται στο παράρτημα.

3. Η Επιτροπή ενημερώνεται από το σχετικό κράτος μέλος όχι αργότερα από 30 ημέρες μετά τη λήξη της έκθεσης, σχετικά με τις συνολικές ποσότητες που καλύπτονται από συμβάσεις για τις οποίες πιστοποιείται ότι έχουν συναφθεί κατά τη διάρκεια της έκθεσης. Οι πληροφορίες αυτές παρέχονται κατά προμηθεύτρια χώρα και κατηγορία.

Άρθρο 3

1. Με την επιφύλαξη των επόμενων παραγράφων, οι εισαγωγές στην Κοινότητα προϊόντων για τα οποία έχουν ανοιχθεί πρόσθετες ποσοστώσεις υπόκεινται στις διατάξεις του κανονισμού (ΕΟΚ) αριθ. 3030/93 οι οποίες εφαρμόζονται σε εισαγωγές προϊόντων που υπόκεινται σε ποσοτικά όρια τα οποία καθορίζονται στο παράρτημα V του εν λόγω κανονισμού, με εξαίρεση τις διατάξεις ελαστικότητας.

2. Οι άδειες εισαγωγής μπορούν να εκδοθούν κατά τη υποβολή άδειας εξαγωγής που φέρει στη θέση 9 ένδειξη της έκθεσης και του έτους που αφορούν και που συνοδεύεται από το πρωτότυπο της επικυρωμένης σύμβασης που αναφέρεται στο άρθρο 2.

3. Οι άδειες εισαγωγής καλύπτουν μόνο προϊόντα τα οποία φορτώνονται στην τρίτη χώρα καταγωγής τους και αποστέλλονται στην Κοινότητα όχι νωρίτερα από 30 ημέρες μετά τη λήξη της έκθεσης.

4. Η περίοδος ισχύος των αδειών εισαγωγής που εκδίδονται σύμφωνα με τις προηγούμενες παραγράφους δεν υπερβαίνει τους δώδεκα μήνες από τη λήξη της έκθεσης.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Απριλίου 1995.

Για την Επιτροπή Leon BRITTAN Αντιπρόεδρος

ΠΑΡΑΡΤΗΜΑ

Πρόσθετες ποσοστώσεις για την εμπορική έκθεση του Βερολίνου η οποία θα πραγματοποιηθεί τον Απρίλιο του 1995

(Η πλήρης περιγραφή των εμπορευμάτων παρατίθεται στο παράρτημα Ι του κανονισμού (ΕΟΚ) αριθ. 3030/93) >ΘΕΣΗ ΠΗΝΑΚΑ>